ฉีดยามาเปนเวลานาน5-6ปีได้คะแต่ตอนนี้อยากหยุดฉีดเพราะประจำเดือนม่เคยมาเลย5-6ปีเลยอยากหยุดฉีดปันหาที่เจอตอนนี้คือประจำเดือนม่มาคะปวดท้องบ่อยปวดหลังบ่อยควรทำอย่างไรดีคะ
สวัสดีค่ะ การใช้ยาคุมแบบฉีดคุมกำเนิดทุก 1 หรือ 3 เดือนนั้น เป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1% โดยควรจะเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วันแต่การใช้ยาคุมแบบฉีด โดยเฉพาะอย่างยิ่งทุก 3 เดือนนั้น มีผลข้างเคียงที่พบได้บ่อยเช่นเรื่องเลือดออกผิดปกติแบบกระปริดกระปรอยทางช่องคลอด ประจำเดือนมาไม่สม่ำเสมอจนถึงขั้นไม่มาได้ดังนั้นอาการที่เกิดขึ้น อาจจะเป็นผลข้างเคียงจากยาฉีดคุมกำเนิดได้ ควรสังเกตอาการต่อไป อาการปวดท้องและปวดหลังดังกล่าวมา อาจจะเป็นผลข้างเคียงจากยาหรือจากสาเหตุอื่นๆเช่น การมีกล้ามเนื้อหรือเส้นเอ็นที่หลังอักเสบ หรือมีกระเพาะปัสสาวะอักเสบ ให้สังเกตอาการร่วมอื่นๆ ร่วมกับพักการใช้งานบริเวณที่ปวด กินยาแก้ปวดเพื่อบรรเทาอาการดูก่อนได้หากไม่สบายใจว่าประจำเดือนไม่มานาน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ส่วนเรื่องอาการปวดถ้าไม่ทุเลา ควรแจ้งแพทย์ที่ดูแลให้ทราบ หากต้องการหยุดฉีดสามารถทำได้ แต่ถ้ายังไม่พร้อมมีบุตร ควรคุมกำเนิดด้วยวิธีอื่นต่อไปเช่นการใส่ถุงยางอนามัยหรือกินยาคุมแบบแผงรายเดือน